techiaith/cofnodycynulliad_en-cy huggingface dataset:
English: Thank you, Cabinet Secretary. You clearly knew there were problems because you did order that review, and of course it's not just me who's being critical, it's the auditor general as well, who found that public bodies only spent £150 million with NPS in 2015-16 and £234 million the year after that. In addition, although the NPS made savings for the councils and other organisations that use its services, they lost millions of pounds on their own budget and had to be bailed out - I use that term again, not lightly - by your Government. Further still, they've been criticised by a report from the Assembly's Climate Change, Environment and Rural Affairs Committee for overestimating the value of food contracts to suppliers. So, can I ask you, what emergency management procedures and best practice measures have you now put in place in relation to Welsh Government public procurement operations to ensure that lessons have been learnt from these failings and that procurement practices in Wales from this autumn going forward see drastic improvement? Because it's not good enough to simply say to the public that all is fine and as it should be when it clearly isn't.
Welsh: Diolch, Ysgrifennydd y Cabinet. Roeddech yn amlwg yn gwybod bod problemau yno gan i chi ofyn am yr adolygiad hwnnw, ac wrth gwrs nid fi yn unig sy'n bod yn feirniadol, ond yr archwilydd cyffredinol hefyd, a ganfu mai £150 miliwn yn unig a wariwyd gan gyrff cyhoeddus gyda'r Gwasanaeth Caffael Cenedlaethol yn 2015-16 a £234 miliwn yn y flwyddyn ganlynol. Yn ogystal, er bod y Gwasanaeth Caffael Cenedlaethol wedi gwneud arbedion ar gyfer y cynghorau a'r sefydliadau eraill sy'n defnyddio ei wasanaethau, fe wnaethant golli miliynau o bunnoedd ar eu cyllideb eu hunain a bu'n rhaid iddynt gael eu hachub - defnyddiaf y term hwnnw eto, nid ar chwarae bach - gan eich Llywodraeth. Yn ogystal â hynny, maent wedi cael eu beirniadu mewn adroddiad gan Bwyllgor Newid Hinsawdd, Amgylchedd a Materion Gwledig y Cynulliad am oramcangyfrif gwerth contractau bwyd i gyflenwyr. Felly, a gaf fi ofyn ichi, pa weithdrefnau rheoli brys a chamau arferion gorau a roddwyd ar waith gennych bellach mewn perthynas â gweithrediadau caffael cyhoeddus Llywodraeth Cymru i sicrhau bod gwersi wedi'u dysgu o'r methiannau hyn ac y bydd arferion caffael yn Cymru o'r hydref hwn ymlaen yn gwella'n sylweddol? Oherwydd nid yw'n ddigon da dweud wrth y cyhoedd fod popeth yn iawn ac fel y dylai fod pan yw'n amlwg nad yw hynny'n wir.
English: Well, Dirprwy Lywydd, if the case for change wasn't there, I wouldn't have asked for the review to be undertaken and we wouldn't have set out a new prospectus for public procurement here in Wales as a result of the review. When the Member says that millions of pounds have had to be found from Welsh Government budgets to support NPS, the figure last year was £1.5 million, so I think we need a bit of perspective on the additional help that the Welsh Government has had to provide. In the end, the important point that I think was in Nick Ramsay's question is this: if you have an organisation like NPS, it has to be valued by its customers and its customers need to be willing to use that service. And if that service is one that customers say they would rather secure in a different way, then you have to listen carefully to what those users have to say. It was as a result of that conversation, where users said that they felt that a collective approach to public procurement in Wales was better secured through a strengthened regional tier, rather than discharging things at a national level - we've listened carefully to that. NPS will not continue in its current format, and it will migrate to being an organisation with a stronger regional and local presence, and an organisation that is better placed to make sure that those organisations across Wales that spend public money are well equipped to respond to the new opportunities that may be coming their way.
Welsh: Wel, Ddirprwy Lywydd, os nad oedd yr achos dros newid yno, ni fyddwn wedi gofyn am adolygiad ac ni fyddem wedi amlinellu prosbectws newydd ar gyfer caffael cyhoeddus yma yng Nghymru o ganlyniad i'r adolygiad. Pan ddywed yr Aelod fod Llywodraeth Cymru wedi gorfod dod o hyd i filiynau o bunnoedd yn ei chyllidebau i gefnogi'r Gwasanaeth Caffael Cenedlaethol, y ffigur y llynedd oedd £1.5 miliwn, felly credaf fod arnom angen ychydig o bersbectif mewn perthynas â'r cymorth ychwanegol y bu'n rhaid i Lywodraeth Cymru ei ddarparu. Yn y pen draw, credaf mai'r pwynt pwysig yng nghwestiwn Nick Ramsay yw hwn: os oes gennych sefydliad fel y Gwasanaeth Caffael Cenedlaethol, mae'n rhaid i'w gwsmeriaid ei werthfawrogi ac mae'n rhaid i'w gwsmeriaid fod yn barod i ddefnyddio'r gwasanaeth hwnnw. Ac os yw'r gwasanaeth hwnnw yn un y dywed y cwsmeriaid y byddai'n well ganddynt ei sicrhau mewn ffordd wahanol, mae'n rhaid ichi wrando'n astud ar yr hyn sydd gan y defnyddwyr hynny i'w ddweud. O ganlyniad i'r sgwrs honno, lle dywedodd defnyddwyr eu bod yn teimlo y byddai ymagwedd gyfunol at gaffael cyhoeddus yng Nghymru yn cael ei sicrhau'n well drwy haen ranbarthol gryfach, yn hytrach na chyflawni pethau ar lefel genedlaethol - rydym wedi gwrando'n astud ar hynny. Ni fydd y Gwasanaeth Caffael Cenedlaethol yn parhau ar ei ffurf bresennol, a bydd yn newid i fod yn sefydliad gyda phresenoldeb rhanbarthol a lleol cryfach, ac yn sefydliad sydd mewn gwell sefyllfa i sicrhau bod y sefydliadau hynny ledled Cymru sy'n gwario arian cyhoeddus mewn sefyllfa dda i ymateb i'r cyfleoedd newydd a all fod ar gael iddynt.
English: We are where we are now, Cabinet Secretary. If I can just pick up on the last part of your comments there, and looking to the future, and turning to the immediate future arrangements for procurement, you stated, and you've reiterated again, that following the announcement that the NPS would be wound down over time, a smaller operation would then be set up to manage a reduced portfolio of national contracts. Can you give us some more details as to when NPS will formally cease to operate fully? What are the projected costs of winding down and disbanding the NPS? Also, what arrangements are in place to manage the ending of NPS operations? And what resources and business plans are in place to support the setting up of the new smaller operation that you envisage?
Welsh: Dyma lle rydym yn awr, Ysgrifennydd y Cabinet. Os caf sôn am ran olaf eich sylwadau, ac wrth edrych tua'r dyfodol, a throi at y trefniadau ar gyfer caffael yn y dyfodol agos, rydych wedi dweud, ac rydych wedi ailadrodd unwaith eto, yn dilyn y cyhoeddiad y byddai'r Gwasanaeth Caffael Cenedlaethol yn dirwyn i ben dros gyfnod o amser, y byddai corff llai yn cael ei sefydlu wedyn i reoli portffolio llai o gontractau cenedlaethol. A allwch roi mwy o fanylion inni ynglŷn â phryd y bydd gweithrediad llawn y Gwasanaeth Caffael Cenedlaethol yn dod i ben yn ffurfiol? Beth yw costau rhagamcanol dirwyn y Gwasanaeth Caffael Cenedlaethol i ben? Hefyd, pa drefniadau sydd ar waith i reoli'r broses o ddod â gweithrediadau'r Gwasanaeth Caffael Cenedlaethol i ben? A pha adnoddau a chynlluniau busnes sydd ar waith i gefnogi'r broses o sefydlu'r corff newydd llai o faint a ragwelwch?
English: The Member accurately describes what will happen to NPS. There still are some national procurement frameworks that local authorities and others tell us they value and would want to continue to see at an all-Wales level. There are some contracts that users of NPS say they would rather use through the Crown Commercial Service, so that is at a UK level of procurement, and we will probably make some additional use of the Crown Commercial Service as well. The transition from where NPS is today to where it will be in the future will be conducted according to the timetable that we are advised of by stakeholders through the arrangements that we have set up with those who rely on its services. We will want to make sure that there are adequate alternatives in place before NPS ceases to provide the things that it does today. The timetable that we will use, Dirprwy Lywydd, will be guided by what the users of that service tell us is right for them, rather than by a plan simply devised in Cardiff Bay.
Welsh: Mae'r Aelod yn disgrifio'n gywir beth fydd yn digwydd i'r Gwasanaeth Caffael Cenedlaethol. Dywed awdurdodau lleol ac eraill wrthym eu bod yn dal i weld gwerth rhai fframweithiau caffael cenedlaethol ac y byddent yn awyddus i'w gweld yn parhau ar lefel Cymru gyfan. Mae defnyddwyr y Gwasanaeth Caffael Cenedlaethol yn dweud y byddai'n well ganddynt ddefnyddio rhai contractau drwy Wasanaeth Masnachol y Goron, felly mae hynny ar lefel caffael y DU, ac mae'n debyg y byddwn ninnau hefyd yn gwneud defnydd ychwanegol o Wasanaeth Masnachol y Goron. Bydd y newid o ble mae'r Gwasanaeth Caffael Cenedlaethol heddiw i ble bydd yn y dyfodol yn cael ei weithredu'n unol â'r amserlen a awgrymir inni gan randdeiliaid drwy'r trefniadau rydym wedi'u sefydlu gyda'r rheini sy'n dibynnu ar ei wasanaethau. Byddwn yn awyddus i sicrhau bod dewisiadau amgen digonol ar gael cyn i'r Gwasanaeth Caffael Cenedlaethol orffen darparu'r pethau y mae'n eu darparu heddiw. Bydd yr amserlen y byddwn yn ei defnyddio, Ddirprwy Lywydd, yn cael ei llywio gan yr hyn y dywed defnyddwyr y gwasanaeth wrthym sy'n addas iddynt hwy, yn hytrach na chynllun a lunnir ym Mae Caerdydd.
English: Well, Dirprwy Lywydd, let me try and find some common ground with Mr Hamilton because, like him, I agree that growing the Welsh tax base is a very important ambition for the Welsh Government. The only difference is in the best way to do that. He would do it by reducing the rate of taxation on high earners in Wales, in the hope that we would attract some people to come to live in Wales on that basis. I think there are many preferable reasons why people would want to come and live in Wales, not simply because it's cheap for them to do so. And the Welsh Governance Centre report on growing the Welsh tax base set out a series of other ways in which that could be achieved; for example, by greater graduate retention. So, while I share the ambition behind his question, which is to make sure that we grow the tax base here in Wales, I think there are preferable ways to doing so from the one that he prefers, and where I think the evidence in favour of those alternative measures is stronger.
Welsh: Wel, Ddirprwy Lywydd, gadewch imi geisio dod o hyd i rywfaint o dir cyffredin gyda Mr Hamilton oherwydd, fel yntau, rwy'n cytuno bod tyfu'r sylfaen drethu Gymreig yn uchelgais pwysig iawn i Lywodraeth Cymru. Yr unig wahaniaeth yw'r ffordd orau o wneud hynny. Byddai ef yn gwneud hynny drwy leihau cyfraddau treth i rai sy'n ennill yn dda yng Nghymru, yn y gobaith y byddem yn denu rhai pobl i ddod i fyw yng Nghymru ar y sail honno. Credaf fod llawer o resymau gwell pam y byddai pobl yn awyddus i ddod i fyw yng Nghymru, nid yn unig am ei bod yn rhad iddynt wneud hynny. Ac mae adroddiad Canolfan Llywodraethiant Cymru ar dyfu'r sylfaen drethu Gymreig yn nodi cyfres o ffyrdd eraill y gellid cyflawni hynny; er enghraifft, drwy gadw mwy o raddedigion yma. Felly, er fy mod yn rhannu'r uchelgais sy'n sail i'w gwestiwn, sef sicrhau ein bod yn tyfu'r sylfaen drethu yma yng Nghymru, credaf fod ffyrdd gwell o wneud hynny na'r un a ffafrir ganddo, a lle credaf fod y dystiolaeth o blaid y mesurau amgen hynny'n gryfach.
English: These are not zero-sum games; it's not one or the other - we can have both, in my opinion, and that's what I'm interested in exploring further. The Bangor study suggests that taxpayer growth in Wales is going to decline from an increase of 0.007 per cent in 2019-20 to -0.11 per cent in 2023, so the prospects for the future under things as they are now - even bearing in mind all forecasts are necessarily provisional and may not turn out as we predict, nevertheless, things are going to get tighter rather than less tight for him. And therefore it makes it all the more urgent to see what we can do to get more wealthy people into Wales, not just because as individual taxpayers they could add to the Welsh tax base but because that might also bring other businesses that they're involved in into Wales as well and Wales could do successfully what the Irish Republic has done, although we don't have control of corporation tax yet, and this is the way forward for Wales.
Welsh: Nid gemau sero-swm yw'r rhain; nid yw'n un neu'r llall - gallwn gael y ddau beth yn fy marn i, ac mae gennyf ddiddordeb mewn archwilio hynny ymhellach. Awgryma astudiaeth Bangor y bydd twf trethdalwyr yng Nghymru yn gostwng o gynnydd o 0.007 y cant yn 2019-20 i -0.11 y cant yn 2023, felly mae'r rhagolygon ar gyfer y dyfodol gyda phethau fel y maent ar hyn o bryd - hyd yn oed o gofio bod yr holl ragolygon yn rhai dros dro o reidrwydd ac efallai na fydd pethau'n digwydd fel rydym yn eu rhagweld, serch hynny, bydd pethau'n mynd yn dynnach yn hytrach na'n llai tynn iddo ef. Ac felly, mae'n bwysicach byth ein bod yn gweld beth y gallwn ei wneud i sicrhau bod mwy o bobl gyfoethog yn dod i Gymru, nid yn unig oherwydd y gallent ychwanegu at y sylfaen drethu Gymreig fel trethdalwyr unigol ond oherwydd y gallent ddod â busnesau eraill y maent yn ymwneud â hwy i Gymru hefyd, a gallai Cymru lwyddo i wneud yr hyn y mae Gweriniaeth Iwerddon wedi'i wneud, er nad oes gennym reolaeth dros dreth gorfforaeth eto, a hon yw'r ffordd ymlaen i Gymru.
English: Well, Dirprwy Lywydd, the Bangor projections are rooted in demographics rather than behavioural changes, and I don't think that the proposition that the Member has put forward this afternoon would do much to alter those fundamental demographic drivers. He promised in an earlier answer that he would provide evidence of his own to underscore the case that he has made, and, in the way that I said in front of the Finance Committee, while I don't think I'm easily persuaded of his case, I'm always open to reading new evidence.
Welsh: Wel, Ddirprwy Lywydd, mae amcanestyniadau Bangor yn seiliedig ar ddemograffeg yn hytrach na newidiadau ymddygiadol, a ni chredaf y byddai'r cynnig a wnaed gan yr Aelod y prynhawn yma yn gwneud llawer i newid y sbardunau demograffig sylfaenol hynny. Addawodd mewn ateb cynharach y byddai'n darparu ei dystiolaeth ei hun i ategu'r achos a wnaed ganddo, ac fel y dywedais gerbron y Pwyllgor Cyllid, er nad yw ei achos wedi fy argyhoeddi, rwyf bob amser yn agored i ddarllen tystiolaeth newydd.
English: Thank you. We turn to questions on the order paper. Question 3 - Janet Finch-Saunders.
Welsh: Diolch. Trown at y cwestiynau ar y papur trefn. Cwestiwn 3 - Janet Finch-Saunders.
English: Dirprwy Lywydd, the draft budget demonstrates efforts across the Welsh Government to assist local authorities to meet the very real pressures they face. The reduction of less than £15 million in revenue support grant in Wales is more than 75 per cent less than the cut imposed by the UK Government on English local authorities next year.
Welsh: Ddirprwy Lywydd, mae'r gyllideb ddrafft yn dangos ymdrechion ar draws Llywodraeth Cymru i gynorthwyo awdurdodau lleol i fynd i'r afael â'r pwysau gwirioneddol a wynebir ganddynt. Mae'r gostyngiad o lai na £15 miliwn yn y grant cynnal refeniw yng Nghymru dros 75 y cant yn llai na thoriad Llywodraeth y DU i awdurdodau lleol yn Lloegr y flwyddyn nesaf.
English: Cabinet Secretary, according to the letter sent to local authorities by your colleague the Cabinet Secretary for local government, overall core funding for councils announced in yesterday's local government settlement will be cut by 0.3 per cent in the upcoming year. However, this hides the fact that the cut in spending will not be shared equally and fairly amongst councils in Wales. In north Wales, Conwy, Anglesey and Flintshire will all see their funding cut by 1 per cent - the highest cuts in Wales. My own authority of Conwy has already had to make £48 million in savings over the past six years and is now looking to find £16 million just to stay in business. Yet Rhondda Cynon Taf and Labour-run Cardiff have seen increases of 0.3 per cent. With £370 million coming from the UK Conservative Government to better fund our public services, many here in Wales consider this latest settlement to be a tribal and lazy approach by a Welsh Labour Government. What other excuse could you possibly provide for such an unfair and inequitable local government settlement?
Welsh: Ysgrifennydd y Cabinet, yn ôl y llythyr a anfonwyd at yr awdurdodau lleol gan eich cyd-Aelod, Ysgrifennydd y Cabinet dros lywodraeth leol, bydd y cyllid craidd cyffredinol ar gyfer cynghorau a gyhoeddwyd yn y setliad llywodraeth leol ddoe yn cael ei dorri 0.3 y cant yn y flwyddyn sydd i ddod. Fodd bynnag, mae hyn yn cuddio'r ffaith na fydd y toriad yn y gwariant wedi'i rannu'n gyfartal ac yn deg rhwng cynghorau Cymru. Yng ngogledd Cymru, bydd Conwy, Ynys Môn a Sir y Fflint yn wynebu toriad o 1 y cant i'w cyllid - y toriadau uchaf yng Nghymru. Mae fy awdurdod i, Conwy, eisoes wedi gorfod gwneud £48 miliwn o arbedion dros y chwe blynedd diwethaf a bellach mae'n rhaid iddynt ddod o hyd i £16 miliwn er mwyn parhau i weithredu. Serch hynny, mae Rhondda Cynon Taf, a Chaerdydd sydd o dan arweiniad y Blaid Lafur, wedi gweld cynnydd o 0.3 y cant. Gyda £370 miliwn yn dod gan Lywodraeth Geidwadol y DU er mwyn ariannu ein gwasanaethau cyhoeddus yn well, mae llawer o bobl yma yng Nghymru o'r farn fod y setliad diweddaraf hwn yn dangos ymagwedd lwythol a diog gan Lywodraeth Lafur Cymru. Pa esgus arall y gallech ei roi am setliad llywodraeth leol mor annheg ac anghyfiawn?
English: Although I don't think the taxpayers in Conwy will enjoy an increase of 11 per cent in council tax either - but that is something that is currently being considered. I raised a question with the Cabinet Secretary for public services last week, given the huge, painful pressures on local authorities now, as to whether he was confident that arrangements were in place by Government - that there was a process in place - to deal with the situation, should such a situation arise, of a council in Wales going bust, as we've seen happen in England. That's something he admitted that they are looking at and developing at the moment. Can I ask you the same question: from a finance perspective, in terms of the budget you're responsible for, are you confident that you have the necessary arrangements in place should such a situation arise?
Welsh: Er nid wyf i'n meddwl bydd trethdalwyr Conwy yn mwynhau codiad o 11 y cant yn y dreth gyngor, chwaith - ac mae hwnnw'n rhywbeth sydd yn cael ei ystyried ar hyn o bryd. Mi godais i gwestiwn gyda'r Ysgrifennydd gwasanaethau cyhoeddus yr wythnos diwethaf: o gofio'r wasgfa ddifrifol, ingol sydd ar awdurdodau lleol yn ariannol erbyn hyn, a oedd e'n hyderus bod yna drefniadau yn eu lle gan y Llywodraeth yma - bod yna broses yn ei lle - i ddelio â sefyllfa, petai hi'n codi, fod yna gyngor yng Nghymru yn mynd yn fethdalwr, fel yr ŷm ni wedi gweld yn digwydd yn Lloegr? Mi wnaeth e gydnabod bod hwnnw'n rhywbeth maen nhw yn edrych arno fe ar hyn o bryd ac yn ei ddatblygu, felly a gaf i ofyn yr un cwestiwn i chi: o safbwynt cyllidol, yng nghyd-destun y gyllideb rŷch chi'n gyfrifol amdani, a ydych chi'n hyderus bod gennych chi'r trefniadau angenrheidiol yn eu lle petai'r fath sefyllfa'n codi?
English: Thank you to Llyr Gruffydd for the question. As he said, Janet Finch-Saunders didn't raise this afternoon the possibility of an 11 per cent increase in council tax in Conwy, where the majority of people in the cabinet in that authority are members of the Conservative Party, so we'll see what will happen there. In general, I have spoken more than once with Alun Davies on the subject that Llyr raised. We are confident that we have things ready where we can be aware of where in the system local authorities are concerned for the future.
Welsh: Wel, diolch i Llyr Gruffydd am y cwestiwn. Fel y dywedodd e, nid oedd Janet Finch-Saunders yn codi'r prynhawn yma'r posibiliad am godiad o 11 y cant yn y dreth gyngor yng Nghonwy, lle mae'r mwyafrif o bobl yn y cabinet yn yr awdurdod yna'n aelodau o barti'r Ceidwadwyr. So, cawn ni weld beth sy'n mynd i ddigwydd yna. Yn gyffredinol, rydw i wedi siarad mwy nag unwaith gyda Alun Davies am y pwnc yr oedd Llyr wedi ei godi. Rŷm ni yn hyderus bod pethau gyda ni yn barod lle rŷm ni'n gallu bod yn ymwybodol am ble yn y system mae awdurdodau lleol yn pryderu am y dyfodol.
English: I think it is worth saying, Dirprwy Lywydd, that, despite those genuine anxieties, and I have real - . I take very seriously the things that local authorities say to me about the pressures that they face nine years into austerity. Nevertheless, revenue spending by local government in Wales last year grew by 1.3 per cent - it didn't fall at all; it grew by 1.3 per cent - and capital funding by local authorities in Wales last year grew by 5.5 per cent. And, difficult as things are for us all, trying to provide public services with falling resources and growing demand, that is the background against which this year's local authority settlement has been laid.
Welsh: Credaf ei bod yn werth dweud, Ddirprwy Lywydd, er gwaethaf y pryderon gwirioneddol hynny, ac mae gennyf wir - . Rwy'n cymryd y pethau y mae awdurdodau lleol yn eu dweud wrthyf ynglŷn a'r pwysau y maent yn eu hwynebu wedi naw mlynedd o gyni o ddifrif. Serch hynny, cynyddodd gwariant refeniw gan lywodraeth leol yng Nghymru 1.3 y cant y llynedd - ni ddisgynnodd o gwbl; fe gynyddodd 1.3 y cant - a chynyddodd cyllid cyfalaf gan awdurdodau lleol yng Nghymru 5.5 y cant y llynedd. Ac er mor anodd yw pethau i bob un ohonom, o ran ceisio darparu gwasanaethau cyhoeddus gyda llai o adnoddau a galw cynyddol, gosodwyd y setliad i awdurdodau lleol eleni yn erbyn y cefndir hwnnw.
English: Dirprwy Lywydd, it is too early to draw any conclusions about the potential effects of land transaction tax on the commercial property market. Only five months of data has been published by the Welsh Revenue Authority. And, of course, as I've said many times in this Chamber, the Welsh Government will continue to monitor the situation.
Welsh: Ddirprwy Lywydd, mae'n rhy gynnar i ddod i unrhyw gasgliadau ynghylch effeithiau posibl y dreth trafodiadau tir ar y farchnad eiddo masnachol. Pum mis yn unig o ddata sydd wedi'i gyhoeddi gan Awdurdod Cyllid Cymru. Ac wrth gwrs, fel rwyf wedi'i ddweud droeon yn y Siambr hon, bydd Llywodraeth Cymru yn parhau i fonitro'r sefyllfa.
English: Yes, well, the Cabinet Secretary is no doubt aware that the land transaction tax base is commercial property transactions, and, according to the CoStar review of commercial property investment for the second quarter, which, I understand, surveys all commercial transactions above that size and many more across the UK, the total amount of commercial property investment in Wales in the second quarter was just £40 million. That is a 78 per cent decline compared to the five-year average. Is it not the case that, as night follows day, that collapse in commercial property transactions is going to lead to a collapse in commercial tax revenues on the LTT thanks to your 6 per cent supertax?
Welsh: Ie, wel, bydd Ysgrifennydd y Cabinet yn ymwybodol yn ddi-os mai sylfaen drethu'r dreth trafodiadau tir yw trafodiadau eiddo masnachol, ac yn ôl adolygiad CoStar o fuddsoddiadau mewn eiddo masnachol ar gyfer yr ail chwarter, sydd, yn ôl yr hyn a ddeallaf, yn arolygu pob trafodiad masnachol mwy o faint na hynny, a llawer mwy ledled y DU, £40 miliwn yn unig oedd cyfanswm y buddsoddiad mewn eiddo masnachol yng Nghymru yn yr ail chwarter. Dyna ddirywiad o 78 y cant o gymharu â'r cyfartaledd pum mlynedd. Onid yw'n wir, fel y mae nos yn dilyn dydd, y bydd cwymp mewn trafodiadau eiddo masnachol yn arwain at gwymp mewn refeniw treth masnachol ar y dreth trafodiadau tir, diolch i'ch uwchdreth o 6 y cant?
English: Llywydd, that really is about as nonsensical a contribution as you're likely to hear this afternoon. The Member takes a single quarter - a single quarter - and proceeds to build castles on it far into the future.
Welsh: Lywydd, dyna'r cyfraniad gwirionaf rydych yn debygol o'i glywed y prynhawn yma. Mae'r Aelod yn cymryd un chwarter - un chwarter - ac yn bwrw iddi i adeiladu cestyll arno ymhell i'r dyfodol.